1. ΑΝΑΓΚΑΣΤΙΚΟΣ ΝΟΜΟΣ της 19/20 Νοεμ. 1935 Περί συστάσεως υπηρεσίας εποπτείας και συντηρήσεως του κτιρίου Π. Ανακτόρων και των εν αυτώ υπηρεσιών, ως και τροποποιήσεως οργανικών τινων διατάξεων της Διευθύνσεως, Δημοσίων Κτημάτων του Υπ. Οικονομικών. (Δια διορθώσεως ημαρτημένων, δημοσιευθείσης εν τω υπ' αριθ. 601α της 23 Νοεμβρίου 1935 φύλλω της Εφημερίδος της Κυβερνήσεως, "ο εις το υπ' αριθ. 579 της 20 Νοεμ. 1935 καταχωρηθείς ως άνω Α. Νόμος θεωρείται ως μη δημοσιευθείς καθόσον ετέθη εις το άνω φύλλον εκ τυπογραφικής αβλεψίας άνευ της εγκρίσεως του Προέδρου του Υπουργικού Συμβουλίου"). Κατά το άρθρ. 31 Α.Ν. 1540/1938 περί τροποποιήσεως της περί διοικήσεως Δημοσίων Κτημάτων νομοθεσίας (τόμ. 25) "πας διορισμός γενόμενος βάσει του παρόντος Α. Νόμου θεωρείται ως εξ υπαρχής άκυρος". Άρθρ.1.-Συνιστάται ειδική υπηρεσία υπό τον τίτλον "Υπηρεσία Εποπτείας και συντηρήσεως κτιρίου Π. Ανακτόρων και των εν αυτώ εγκαταστάσεων" εδρεύουσα εντός του κτιρίου και υπαγομένη εις την αρμοδιότητα του Υπουργείου Οικονομικών Διεύθυνσιν Δημοσίων Κτημάτων. Άρθρ. 12-23.(Αναφέρονται εις την Διεύθυνσιν Δημοσίων Κτημάτων Υπ. Οικονομικών, περί ης βλ. τόμ. 25). Άρθρ.2.-Αντικείμενα αρμοδιότητος της ανωτέρω υπηρεσίας είναι τα εξής: α) η επιμέλεια της ευπρεπούς εμφανίσεως και εν γένει συντηρήσεως και επισκευής του όλου κτιρίου. β) η μέριμνα δια την καλήν λειτουργίαν των εν γένει εγκαταστάσεων του κτιρίου ηλεκτρολογικών, μηχανολογικών, υδραυλικών κλπ., η συντήρησις και επισκευή των βλαβών αυτών. γ)η εποπτεία επί της εκμεταλλεύσεως και χρησιμοποιήσεως των κοινών δι' άπαν το κτίριον χώρων, καταστημάτων, εγκαταστάσεων κλπ. δ) η προμήθεια και διαχείρισις του απαιτουμένου δια την λειτουργίαν του εν τω κτιρίω εγκαταστάσεων υλικού. ε) η φύλαξις, ο φωτισμός, η θέρμανσις, η ύδρευσις και η καθαριότης του όλου κτιρίου και των εν αυτώ στεγαζομένων λειτουργιών. Η υπηρεσία αύτη διεξάγεται υπό του κατωτέρω οριζομένου προσωπικού. Άρθρ. 3-5.(Αντικατεστάθησαν δια του άρθρου 4 Α.Ν. 585/1937, κατωτ. αριθ. 3). Άρθρ. 6.-1.Δια την πληρωμήν των αποδοχών του προσωπικού της υπηρεσίας, πλην των εξ αποσπάσεως, αναγράφεται πίστωσις υπό ίδιον άρθρον εις τον προϋπολογισμόν του Υπουργείου Οικονομικών. 2.Δι' έξοδα φωτισμού, θερμάνσεως, υδρεύσεως και προμηθείας σχετικών υλικών ως και υλικών καθαριότητος αναγράφεται εις τον προϋπολογισμόν των εξόδων του Υπουργείου Οικονομικών, η αναγκαιούσα πίστωσις, καταργουμένων, των σχετικών κονδυλίων εκ των ειδικών προϋπολογισμών των στεγαζομένων εν τω κτιρίω λειτουργιών. Άρθρ. 7.-1.Η εκτέλεσις εργασιών και επισκευών μικροφθορών μέχρι ποσού δρχ. 20.000 ενεργείται δι' αυτεπιστασίας. Προς τον σκοπόν τούτον χορηγείται εκ της πιστώσεως επισκευών και συντηρήσεως κτιρίων παγία προκαταβολή δρχ. 50.000 επ' ονόματι του Προϊσταμένου της υπηρεσίας ή ετέρου ανωτέρου υπαλλήλου της Διευθύνσεως Κτημάτων υπό τον τίτλον "παγία προκαταβολή δια την επισκευήν μικροφθορών του κτιρίου Π. Ανακτόρων κλπ.". 2.Δια τας άνω του ποσού 20.000 δραχμών δαπάνας επισκευών, διαρρυθμίσεων, εγκαταστάσεων κλπ. εφαρμόζονται αι διατάξεις του άρθρ. 6 εδάφ. 47 συμπεριλαμβανομένου του από 19-11-1932 Δ/τος "περί στεγάσεως Δημοσίων Υπηρεσιών". 3.Ο Νομομηχανικός Αττικοβοιωτίας υποχρεούται εν αρχή εκάστης τριμηνίας να επιθεωρή το κτίριον των Π. Ανακτόρων και να υποβάλη απ' ευθείας εις την Διεύθυνσιν Κτημάτων έκθεσιν περί της επιθεωρήσεως ταύτης, εν η να εκθέτη την κατάστασιν εις ην εύρε το κτίριον, τας τυχόν παρατηρηθείσας βλάβας, τα αίτια αυτών και τας ενδεικνυομένας εν γένει επισκευάς και διαρρυθμίσεις. Σελ. 195 Άρθρ. 8.-Αι προμήθειαι υλικού κλπ. χρειωδών δια την λειτουργίαν της υπηρεσίας Εποπτείας και συντηρήσεως του κτιρίου Π. Ανακτόρων κλπ. ενεργούνται κατά τας κειμένας διατάξεις. Άρθρ. 9.-(Προσωρινής ισχύος). Άρθρ. 10.-(Κατηργήθη δια του άρθρ. 4 Νόμ. 3/1936, κατωτ. αριθ. 2). Άρθρ. 11.-Δια Δ/τος εφ' άπαξ εκδιδομένου κανονισθήσονται τα καθήκοντα του προσωπικού τα της ασκήσεως πειθαρχικής εξουσίας επ' αυτού και πάντα εν γένει τα συναφή προς την κατάστασιν του προσωπικού και την λειτουργίαν της υπηρεσίας ταύτης ζητήματα. Εξεδόθη το Β.Δ. 14/18 Φεβρ. 1936 περί εκτελέσεως του Α.Ν. της 19/20 Νοεμ. 1935. 